《奉和幸白鹿观应制》
唐代·武平一

玉府凌三曜，金坛驻六龙。彩旒悬倒景，羽盖偃乔松。

玄圃灵芝秀，华池瑞液浓。谬因沾舜渥，长愿奉尧封。

作者简介：武平一，名甄，以字行，武则天族孙，颍川郡王载德子。博学，通《春秋》。后在时，畏祸不与事，隐嵩山，修浮屠法，屡诏不应。中宗复位，平一居母丧，迫召为起居舍人，乞终制，不许。景龙二年，兼修文馆直学士，迁考功员外郎。虽预宴游，尝因诗规戒。明皇初，贬苏州参军。徙金坛令。既谪，名亦不衰。开元末卒。诗一卷。